**NARUČITELJ:** Metković d.o.o. za vodoopskrbu i odvodnju otpadnih voda Mostarska 10 Metković

**PONUDITELJ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**TROŠKOVNIK**

**USLUGE STRUČNOG NADZORA NAD RADOVIMA IZGRADNJE KANALIZACIJSKIH KOLEKTORA U ULICI NERETVANSKIH GUSARA I ULICI NIKOLE TESLE U METKOVIĆU EMV 04/2016**

**Nadzor se vrši sukladno navedenim zakonima, propisima i obavezama:**

 - Zakonu o gradnji (NN 153/13);

 - Pravilniku o načinu provedbe stručnog nadzora građenja, obrascu, uvjetima i

 načinu vođenja građevinskog dnevnika te o sadržaju završnog izvješća

 nadzornog inženjera, i

 - ostalim pravilima struke, posebnim zakonima i podzakonskim aktima te

 posebnim uzancama o građenju koji reguliraju poslove stručnog nadzora

 građenja;

Usluge stručnog nadzora

Nadzorni inženjeri će provoditi stručni nadzor pojedinih vrsta radova za koje su oni specijalisti. Glavni nadzorni inženjer će biti odgovoran za cjelovitost i međusobnu usklađenost stručnog nadzora izvođenja radova. Imenovanje i djelovanje funkcije stručnog nadzora izvođenja radova bit će u skladu s odgovarajućim odredbama Zakona o gradnji.

Pored navedenog usluge stručnog nadzora će obuhvaćati pružanje stručne pomoći Naručitelju odnosno osobi koju Naručitelj imenuje za obavljanje dužnosti „Voditelja projekta” sukladno ugovoru o izgradnji Građevine između naručitelja i izvođača radova (u daljnjem tekstu: ugovor o izgradnji Građevine) kroz cijelo vrijeme trajanja tog ugovora, a koji će se temeljiti na Općim uvjetima ugovora o građenju

Svrha usluge

Svrha provođenja stručnog nadzora nad gradnjom kojeg Izvršitelj provodi u ime Naručitelja odnosno Investitora temeljem ugovora o stručnom nadzoru je:

- tijekom izvođenja radova na izgradnji Građevine osigurati provedbu tehničkog rješenja Građevine utvrđenog građevinskom dozvolom i pripadnom projektnom dokumentacijom, uključivo kakvoću radova u skladu s tehničkim uvjetima iz projektne dokumentacije, Dokumentacije za nadmetanje za izvođenje radova i važećim propisima;

- kontrolirati ispunjenje ugovornih obveza izvođača radova (dalje: Izvođač) temeljem ugovora za izgradnju Građevine sklopljenog između Izvođača radova i Naručitelja, a naročito u pogledu kvalitete, roka i cijene izgradnje,

- davati stručnu pomoć Naručitelju tj. osobi koju Naručitelj imenuje za obavljanje dužnosti „Voditelja projekta“, te u ovu svrhu za potrebe “Voditelja projekta” izrađivati pisana očitovanja, mišljenja, izvješća, analize, procjene troškova i sl. kao podlogu za odluke koje donosi Voditelj projekta, odnosno, upute koje Voditelj projekta dostavlja Izvođaču.

Obveze stručnog nadzora

Tijekom provedbe stručnog nadzora Izvršitelj je obvezan provoditi najmanje sljedeće aktivnosti:

- surađivati s Naručiteljem kod uvođenja Izvođača radova u posao, primopredaje gradilišta, primopredaje projektne i druge dokumentacije,

- utvrditi usklađenost iskolčenja Građevine s elaboratima o iskolčenju Građevine i projektima,

- nadzirati gradnju i provjeravati da li su radovi u skladu s projektnom dokumentacijom, građevinskom dozvolom, Zakonom o gradnji, Zakonom o prostornom uređenju, ostalim zakonima i propisima,

- nadzirati i provjeravati kvalitetu radova, ugrađenih proizvoda i opreme tako da budu u skladu sa zahtjevima projekta, a da kvaliteta bude dokazana propisanim ispitivanjima i dokumentima,

- nadzirati dinamiku izgradnje i trošenje sredstava tako da budu u skladu s usvojenim Programom rada odnosno dinamičko-financijskim planom izgradnje,

- koordinirati rad svih sudionika u izgradnji koji su ugovornoj obvezi s Naručiteljem odnosno Investitorom ili se pojavljuju na gradilištu uz suglasnost Naručitelja odnosno Investitora,

- organizirati i sudjelovati na operativnim sastancima na gradilištu i koordinacijskim sastancima, te izrađivati zapisnike sa sastanaka

- U okviru ovlasti koje su prenesene od strane Voditelja projekta davati upute Izvođaču radova i nadzirati da je izvođenje radova ispravno, kvalitetno i što ekonomičnije prema odobrenim projektima i eventualno odobrenim izmjenama i dopunama projekta, a u skladu sa suvremenom tehnologijom građenja, važećim Zakonom, propisima i normama,

- kontrolirati i ovjeravati građevinski dnevnik, građevinsku knjigu, situacije i račune koje podnosi Izvođač radova,

- provjeravati utemeljenost zahtjeva Izvođača radova za priznavanjem nepredviđenih i naknadnih radova i/ili produženja roka, kontrolirati i po potrebi korigirati analize cijena Izvođača radova i rokove,

- podnositi odgovarajuće izvještaje Voditelju projekta o dinamici izvršenja radova, troškovima, rokovima, kakvoćom izvedenih radova kao i nepredviđenim okolnostima koje bi mogle utjecati na izvršenje ugovora za izgradnju Građevine, prvenstveno u svezi kvalitete, cijene i roka završetka,

- po zahtjevu Voditelja projekta izrađivati troškovničke procjene koštanja pojedinih radova ili procjene preostalih radova (presjek stanja) do završetka izgradnje Građevine,

- izdavati odgovarajuće naloge Izvođaču radova za uklanjanje otkrivenih nedostataka i zamjenu bilo kojeg dijela Građevine koji nisu u skladu s ugovorom za izgradnju Građevine,

- izrađivati privremena izvješća o problematici izgradnje i završno izvješće za tehnički pregled,

- sudjelovati u radu povjerenstva za tehnički pregled, u postupku ishođenja uporabne dozvole,

- organizirati i sudjelovati u preuzimanju Građevine od strane Investitora s kompletnom projektnom i tehničkom dokumentacijom, gradilišnom i atestnom dokumentacijom, garantnim listom, policom osiguranja, građevinskim i uporabnim dozvolama,

- Izrađivati pisana očitovanja i dostavljati ista Voditelju projekta kao podlogu za odluke ili upute koje Voditelj projekta dostavlja Izvođaču sukladno obvezama Voditelja projekta iz ugovora za izgradnju Građevine,

- sve ostale poslove za koje ima ovlaštenja od strane Voditelja projekta ili koji su propisani ugovornom dokumentacijom za izgradnju Građevine, ovim Ugovorom i mjerodavnim zakonskim propisima.

Nadzor treba provoditi svakodnevno i ažurno u skladu s dinamikom izvođenja radova.

Usluge koordinatora II zaštite na radu (K II)

Dužnosti Koordinatora II zaštite na radu u fazi izvođenja radova utvrđene su odredbama Pravilnika o zaštiti na radu na privremenim ili pokretnim gradilištima (Narodne novine, br. 51/08)

**TROŠKOVNIK**

 **USLUGE STRUČNOG NADZORA NAD RADOVIMA IZGRADNJE KANALIZACIJSKIH KOLEKTORA U ULICI NERETVANSKIH GUSARA I ULICI NIKOLE TESLE U METKOVIĆU EMV 04/2016**

|  |  |  |  |  |  |
| --- | --- | --- | --- | --- | --- |
| **R.B** | **POLOŽAJ** | **IME I PREZIME** | **Jed. mjere** | **Kol.** |  **CIJENA (kn)**  |
| 1. | 1. Glavni nadzorni inženjer |  | komplet | 1 |  |
| 2. | 2. Nadzorni inženjer za građevinske radove |  | komplet | 1 |  |
| 3. | 3. Nadzorni inženjer za elektro radove |  | komplet | 1 |  |
| 4. | 4. Nadzorni inženjer za strojarske radove |  | komplet | 1 |  |
| 5. | 5. Nadzorni inženjer za geodetske radove |  | komplet | 1 |  |
| 6. | 6. Koordinator zaštite na radu II |  | komplet | 1 |  |
| 7. | 7. Pomoćnik nadzornog inženjera za građevinske radove |  | komplet | 1 |  |
| **UKUPNA CIJENA 1+2+3+4+5+6+7** |  |
| **PDV** |  |
| **UKUPNA CIJENA S PDV** |  |

Mjesto i datum: ……………………………………….

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 /potpis odgovorne osobe ponuditelja/